*Pressemeddelelse, KLAUSULERET TIL d. 1. september 2018 kl. 23.30.*

Fotos fra OFF Awards kan rekvireres fra nedenstående link, der opdateres løbende:

<https://www.dropbox.com/sh/ue5fen17ifb2d6p/AAC9qvQPNbOL2YKjp9JqdRMba?dl=0>

****

**Odense International Film Festival 2018:**

**Her er årets modtagere af OFF Awards**

**Her til aften er de største danske og internationale filmtalenter blevet hyldet ved OFF Awards. Hovedprisen, HCA Award, gik til irske Vincent Lambe for filmen *Detainment*, der samtidig modtager 35.000 DKK. Vinderfilmen bliver sendt videre til Oscarakademiets nomineringsudvalg sammen med modtagerne af prisen for årets danske kortfilm, Marijana Jankovic’ *Maja*, af Børge Ring Award for bedste animationsfilm, *The Night of the Plastic Bags* af franske Gabriel Harel, samt den allerførste prismodtager for bedste dokumentarfilm, georgiske Rati Tsiteladze for filmen *Prisoner of Society*. Thomas Levin var vært ved OFF Awards.**

Den 43. udgave af OFF Awards fandt her til aften sted under Odense International Film Festival med instruktør og skuespiller Thomas Levin som vært. OFF er Danmarks ældste og eneste oscarkvalificerende filmfestival, og nu er sløret løftet for, hvilke film der sendes afsted til Oscarakademiets nomineringsudvalg.

**Årets prismodtagere**

De pladser fordeler sig blandt én dansk og tre udenlandske kortfilm: Irske Vincent Lambe tog hovedprisen, HCA Award, med sin kortfilm *Detainment*, mens skuespiller Marijana Jankovic’ instruktørdebut *Maja* blev Bedste Danske Kortfilm. Franske Gabriel Harel tog sig af Børge Ring Award for bedste animationsfilm med *The Night of the Plastic Bags*, og så kan georgieren Rati Tsiteladze kalde sig den første modtager af prisen for Bedste Korte Dokumentar for *Prisoner of Society*.

Det var dog ingen af dem, som blev årets pristopscorer, da danske Christian Einshøj satte rekord ved at blive hædret hele tre gange. Han modtog både The Storyteller Award og FilmFyn Talent Award for sin film *Hjemsøgelsen*, mens hans pitch for *Brothers Suicide* var godt nok til at sikre ham andenpræmien i Pitch Me Baby-konkurrencen efter Zinnini Elkington og *Skifting*.

På aftenen blev de fem nominerede til næste års Robert Prisen i kortfilmskategorien også afsløret. De fem nominerede er *Delfinen* af Laurits Munch-Petersen, *Fugle* af Trine Nadia, *Maja* af Marijana Jankovic, *November* af Kasper Møller Jensen og *Næste stop* af Daniel Kragh-Jacobsen.

**Oversigt over alle årets prismodtagere**

* Grand Prix – HCA Award: *Detainment* af *Vincent Lambe*
* OFF Storyteller Award: *Hjemsøgelsen* af *Christian Einshøj*
* OFF Artist Award: *Fauve* af *Jeremy Comte*
* Best Danish Short Film: *Maja* af *Marijana Jankovic*
* FilmFyn Talent Award: *Hjemsøgelsen* af *Christian Einshøj*
* Børge Ring Award: *The Night of the Plastic Bags* af *Gabriel Harel*
* Animation Talent Award: *Egg* af *Martina Scarpelli*
* Best Short Documentary: *Prisoner of Society* af *Rati Tsiteladze*
* The Soapbox Award: *Everything Has a Beginning* af *Marie Limkilde*
* Youth Award: *At Dawn* af *Julien Trauman*
* Publikumsprisen: *Fodbolddommeren* af Jesper Quistgaard
* Pitch Me Baby, 1. præmie: *Skifting* af *Zinnini Elkington*
* Pitch Me Baby, 2. præmie: *Brothers Suicide* af *Christian Einshøj*
* VIMEO Staff Pick Award: *En Værdig Mand* af *Kristian Håskjold*
* Robert Prisen Shortlist: *Delfinen* af *Laurits Munch-Petersen*, *Fugle* af *Trine Nadia*, *Maja* af *Marijana Jankovic*, *November* af *Kasper Møller Jensen* samt *Næste Stop* af *Daniel Kragh-Jacobsen*

Læs mere om Odense International Film Festival og nogle af konkurrencerne bagest.

**Med venlig hilsen**

Have Kommunikation

**For yderligere information, kontakt venligst:**Viktoria Skovhus // viktoria@have.dk // 40 76 84 92

Peter Pishai Storgaard // peter.storgaard@have.dk // 28 49 33 86

**Fakta om OFF18**

* OFF så dagens lys i 1975 og er Danmarks ældste filmfestival.
* Birgitte Weinberger har været leder af festivalen siden 2009.
* Flere end 2.600 kortfilm fra 101 lande er blevet indsendt til OFF18.
* 111 kortfilm er blevet udvalgt til konkurrenceprogrammet.
* 35 lande er repræsenteret i konkurrenceprogrammet.
* OFF er oscarkvalificerende i fire kategorier (Main Competition, Danish Competition, Animation Competition, Documentary Competition)
* Hvert år udpeges en ny kunstnerisk profil. Sidste år var det Lisbeth Wulff og Rasmus Botoft, som i år har givet stafetten videre til Super16-kollektivet.
* OFF har i år 150 frivillige ildsjæle til at hjælpe med at få festivalen til at nå nye højder.
* Samlet bliver der ved OFF Awards uddelt cirka 200.000 kr. samt diplomer, statuetter, blomster og kys.
* **Pitch Me Baby** er en live pitching-konkurrence for filmskabere. Foreningen af Danske Filminstruktører og Danske Dramatikeres Forbund sætter to arbejdslegater på henholdsvis 15.000 og 35.000 DKK på højkant til den filmskaber, der mest overbevisende kan pitche sin idé til en kortfilm foran jury og publikum. 1. præmievinderen modtager ligeledes en invitation til at pitche sin idé til Euro Connection under Clermont-Ferrand International Short Film Festival.
* **VIMEO Staff Pick Award** udvælges af de kreative kræfter bag det verdensomspændende videodelingssite Vimeo. Foruden titlen får vinderen en eksklusiv internetpremiere under betegnelsen Vimeo Staff Pick Premiere og en garanteret plads på Vimeos site i mindst et år.